CELEX: 31995R2695
Language: el
Date: 1995-11-21 00:00:00
Title: Κανονισμός (ΕΚ) αριθ. 2695/95 της Επιτροπής της 21ης Νοεμβρίου 1995 για την αντικατάσταση, σε ορισμένους κανονισμούς σχετικούς με την κατάταξη εμπορευμάτων, των κωδικών που είχαν οριστεί βάσει της ονοματολογίας του κοινού δασμολογίου που ίσχυε στις 31 Δεκεμβρίου 1987 από εκείνους που ορίστηκαν βάσει της συνδυασμένης ονοματολογίας

Avis juridique important

|

31995R2695

Κανονισμός (ΕΚ) αριθ. 2695/95 της Επιτροπής της 21ης Νοεμβρίου 1995 για την αντικατάσταση, σε ορισμένους κανονισμούς σχετικούς με την κατάταξη εμπορευμάτων, των κωδικών που είχαν οριστεί βάσει της ονοματολογίας του κοινού δασμολογίου που ίσχυε στις 31 Δεκεμβρίου 1987 από εκείνους που ορίστηκαν βάσει της συνδυασμένης ονοματολογίας  

Επίσημη Εφημερίδα αριθ. L 280 της 23/11/1995 σ. 0015 - 0016

ΚΑΝΟΝΙΣΜΟΣ (ΕΚ) αριθ. 2695/95 ΤΗΣ  ΕΠΙΤΡΟΠΗΣ της 21ης Νοεμβρίου 1995 για την αντικατάσταση, σε ορισμένους κανονισμούς σχετικούς με την  κατάταξη εμπορευμάτων, των κωδικών που είχαν οριστεί βάσει της ονοματολογίας του κοινού δασμολογίου  που ίσχυε στις 31 Δεκεμβρίου 1987 από εκείνους που ορίστηκαν βάσει της συνδυασμένης ονοματολογίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και  στατιστική ονοματολογία και το κοινό δασμολόγιο  (1), όπως τροποποιήθηκε τελευταία από τον  κανονισμό (ΕΚ) αριθ. 2588/95 της Επιτροπής  (2), και ιδίως το άρθρο 15, Εκτιμώντας: ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 για το κοινό δασμολόγιο   (3), που καταργήθηκε από τον κανονισμό (ΕΟΚ) αριθ. 2658/87, θέσπισε την ονοματολογία του κοινού  δασμολογίου βάσει της σύμβασης της 15ης Δεκεμβρίου 1950 για την ονοματολογία σχετικά με την  κατάταξη των εμπορευμάτων στα δασμολόγια 7 ότι, βάσει του κανονισμού (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως  μέτρων για την ομοιόμορφη εφαρμογή της ονοματολογίας και του κοινού δασμολογίου  (4), που  καταργήθηκε από τον κανονισμό (ΕΟΚ) αριθ. 2658/87, εξεδόθησαν διάφοροι κανονισμοί για την κατάταξη  εμπορευμάτων στην ονοματολογία του κοινού δασμολογίου 7 ότι ο κανονισμός (ΕΟΚ) αριθ. 2658/87 θέσπισε ονοματολογία των εμπορευμάτων που καλείται  «συνδυασμένη ονοματολογία», η οποία πληροί ταυτόχρονα τις απαιτήσεις του κοινού δασμολογίου και των  στατιστικών του εξωτερικού εμπορίου της Κοινότητας και βασίζεται στη σύμβαση του εναρμονισμένου  συστήματος κωδικοποίησης και περιγραφής των εμπορευμάτων, που αντικαθιστά τη σύμβαση της 15ης  Δεκεμβρίου 1950 7 ότι, βάσει του άρθρου 15 παράγραφος 1 του κανονισμού (ΕΟΚ) αριθ. 2658/87, οι κωδικοί και οι  περιγραφές των εμπορευμάτων που ορίζονται με βάση τη συνδυασμένη ονοματολογία αντικαθιστούν τους  κωδικούς και τις περιγραφές που έχουν οριστεί με βάση την ονοματολογία του κοινού δασμολογίου που  ίσχυε στις 31 Δεκεμβρίου 1987, και οι κοινοτικές πράξεις που περιλαμβάνουν τη δασμολογική  ονοματολογία τροποποιούνται από την Επιτροπή 7 ότι, θα πρέπει να τροποποιηθούν ανάλογα όσοι από τους προαναφερθέντες κανονισμούς εξακολουθούν να  παρουσιάζουν συγκεκριμένο ενδιαφέρον και η μεταφορά των οποίων δεν αποτελεί ουσιαστική τροποποίηση  συμπληρώνοντας έτσι μια πρώτη σειρά κανονισμών που υιοθετήθηκαν ήδη με τους κανονισμούς (ΕΟΚ) αριθ.  646/89  (5), (ΕΟΚ) αριθ. 2723/90  (6) και (ΕΟΚ) αριθ. 2080/91  (7), της Επιτροπής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στους κανονισμούς που περιλαμβάνονται στη στήλη 1 του παραρτήματος, οι  οποίοι αναφέρονται στα εμπορεύματα που περιγράφονται στη στήλη 2, οι κωδικοί της ονοματολογίας του  κοινού δασμολογίου της στήλης 3 αντικαθίστανται από τους κωδικούς της συνδυασμένης ονοματολογίας  που περιλαμβάνονται στη στήλη 4. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα  των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 21 Νοεμβρίου 1995. Για την Επιτροπή Mario MONTI Μέλος της Επιτροπής  ΠΑΡΑΡΤΗΜΑ >ΘΕΣΗ ΠΗΝΑΚΑ>